Гуп нэхъ хахуэ
Курс къалэм дэт къэрал университетым фIагъым кIэлъыплъыным теухуауэ щекIуэкIа урысейпсо олимпиадэм Къэбэрдей-Балъкъэр къэрал университетым и студентхэри хэтащ.
Зэпеуахэр гуп 26-рэ хъурти, абыхэм ящыщу 22-р щIэныгъэ нэхъыщхьэ щызрагъэгъуэт еджапIэхэм икIат. КъБКъУ-м и Политехникэ институтым и магистратурэм щеджэ Гъуазэ Адлан, Къылъшыкъуэ Альбинэ, Шыкъ Каринэ сыми яхэтащ зэхьэзэхуэм.
Iыхьищу гуэшауэ щыта зэхьэзэхуэм студентхэм я щIэныгъэр тесткIэ къапщытащ, я IэщIагъэм епха лэжьыгъэхэр ягъэзэщIащ, презентацэхэр ягъэлъэгъуащ.
Къахьа баллхэр зэхалъхьэжа нэужь, КъБКъУ-м икIахэм ещанэ увыпIэр къыхуагъэфащэри, «Гуп нэхъ хахуэ» цIэри къыфIащащ.
Зэпеуэр къызэзыгъэпэщахэм къабгъэдэкI фIыщIэ тхылъхэр къыхуагъэфэщащ гупхэр зыгъэхьэзырахэми абы хэтахэми.
ЖЫЛАУ Алан,
КъБКъУ-м и егъэджакIуэ.
